Μπολονέζ με κιμά κοτόπουλου και σάλτσα γιαουρτιού
Το μαμαδίστικο φαγητό που αγαπάμε, σε μια μια λίγο πιο light εκδοχή, με κιμά κοτόπουλου και σάλτσα γιαουρτιού.
500 γρ. ζυμαρικά της αρεσκείας μας, 500 γρ. κιμάς από κοτόπουλο (κατά προτίμηση ανάμεικτος από μπούτι και στήθος), 1 μεγάλο ξερό κρεμμύδι, τριμμένο στη χοντρή πλευρά του τρίφτη, 60 ml ελαιόλαδο, 70 ml λευκό, ξηρό κρασί, 2 μέτριες ώριμες ντομάτες, καθαρισμένες και τριμμένες στη χοντρή πλευρά του τρίφτη, 1/4 κουτ. γλυκού μοσχοκάρυδο, τριμμένο, 1/4 κουτ. γλυκού κανέλα, σε σκόνη (προαιρετικά), αλάτι, φρεσκοτριμμένο πιπέρι, 250 γρ. στραγγιστό γιαούρτι, 1 σκελίδα σκόρδου, λιωμένη (προαιρετικά), ελάχιστο μοσχοκάρυδο, αλάτι, φρεσκοτριμμένο πιπέρι, 1 κουτ. σούπας ελαιόλαδο
Για τη μπολονέζ με κιμά κοτόπουλου και σάλτσα γιαουρτιού, σε μια μέτρια κατσαρόλα ζεσταίνουμε πρώτα το λάδι και σοτάρουμε τον κιμά μαζί με το κρεμμύδι για περίπου 7 - 8 λεπτά, ανακατεύοντας συνεχώς με μια ξύλινη κουτάλα, μέχρι ο κιμάς να γίνει σπυρωτός και να αποκτήσει ένα ανοιχτό μπεζ χρώμα και το κρεμμύδι να μαλακώσει.«Σβήνουμε» με το κρασί και βράζουμε για περίπου άλλα 2 λεπτά, μέχρι να εξατμιστεί το αλκοόλ.Προσθέτουμε την ντομάτα, το αλάτι, το πιπέρι, το μοσχοκάρυδο, την κανέλα (αν βάλουμε) και νερό τόσο ώστε να τον καλύψει, και μαγειρεύουμε για περίπου 15 - 20 λεπτά, μέχρι να γίνει ο κιμάς και να μελώσει η σάλτσα.Σε ένα μικρό μπολ σερβιρίσματος βάζουμε όλα τα υλικά για τη σάλτσα γιαουρτιού, προσθέτουμε 50 ml νερό και ανακατεύουμε με ένα κουτάλι για περίπου 1 - 2 λεπτά, μέχρι να προκύψει μια παχύρρευστη σάλτσα.Σερβίρουμε τα μακαρόνια σε βαθιά πιάτα, περιχύνουμε με την μπολονέζ και γαρνίρουμε κάθε μερίδα με 1 κουταλιά σάλτσα γιαουρτιού ή τη βάζουμε σε μπολ για να βάλει ο καθένας όση θέλει στο πιάτο του.
Γιαούρτι,Ζυμαρικά,Κιμάς κοτόπουλου